Jack Perdu, un talentat muzician din clasa a noua, locuieste impreuna cu tatal sau in campusul Universitatii Yale. Destept si introvertit, Jack isi petrece majoritatea timpului singur, cu nasul intr-o carte. Dar intr-o seara de iarna, un accident periculos ii schimba lui Jack viata pentru totdeauna. Tatal sau il trimite la un misterios doctor din New York, un oras in care Jack n-a mai calcat de opt ani, de cand i-a murit mama. In Gara Centrala, o intalneste pe Euri, o fata care se ofera sa-i arate locurile ascunse ale garii, pe care le cunosc doar adevaratii exploratori urbani. Dar, la opt etaje sub gara, Jack va descoperi mai mult decat sine ascunse si scari misterioase.